ระเบียบกองอาสารักษาดินแดนระเบียบกองอาสารักษาดินแดนว่าด้วยการมอบรางวัลแก่กองร้อยอาสารักษาดินแดนที่มีผลงานดีเด่นพ.ศ. ๒๕๔๗[๑] โดยที่เป็นการสมควรปรับปรุงระเบียบกองอาสารักษาดินแดนว่าด้วยการมอบรางวัลแก่กองร้อยอาสารักษาดินแดนที่มีผลงานดีเด่นให้เหมาะสมกับสภาวการณ์ปัจจุบัน ผู้บัญชาการกองอาสารักษาดินแดนจึงออกระเบียบไว้ดังต่อไปนี้ข้อ๑ ระเบียบนี้เรียกว่า ระเบียบกองอาสารักษาดินแดนว่าด้วยการมอบรางวัลแก่กองร้อยอาสารักษาดินแดนที่มีผลงานดีเด่น พ.ศ. ๒๕๔๗ข้อ๒ ให้ยกเลิก(๑)ระเบียบกองอาสารักษาดินแดน ว่าด้วยการมอบรางวัลแก่กองร้อยอาสารักษาดินแดนที่มีผลงานดีเด่นพ.ศ. ๒๕๓๔(๒)ระเบียบกองอาสารักษาดินแดนว่าด้วยการมอบรางวัลแก่กองร้อยอาสารักษาดินแดนที่มีผลงานดีเด่น (ฉบับที่ ๒) พ.ศ.๒๕๓๘บรรดาระเบียบข้อบังคับ หรือคำสั่งอื่นใดในส่วนที่กำหนดไว้แล้วในระเบียบนี้หรือซึ่งขัดหรือแย้งกับระเบียบนี้ ให้ใช้ระเบียบนี้แทนข้อ๓ ให้มีการพิจารณารางวัลให้แก่กองร้อยอาสารักษาดินแดนที่มีผลงานดีเด่นปีละ ๑ ครั้ง เป็นประจำทุกปีโดยให้ถือผลงานในปีงบประมาณที่ผ่านมาข้อ๔ รางวัลกองร้อยอาสารักษาดินแดนแบ่งออกเป็น ๓ ประเภท คือประเภทที่๑ รางวัลกองร้อยอาสารักษาดินแดนจังหวัดประเภทที่๒ รางวัลกองร้อยอาสารักษาดินแดนอำเภอประเภทที่๓ รางวัลกองร้อยบังคับการและบริการกองร้อยอาสารักษาดินแดนอำเภอให้หมายความรวมถึงกองร้อยอาสารักษาดินแดนกิ่งอำเภอด้วยข้อ๕ กองร้อยอาสารักษาดินแดนจังหวัดมีจำนวนรางวัล ๓ รางวัล ดังนี้(๑)รางวัลที่ ๑ มี ๑ รางวัล(๒)รางวัลที่ ๒ มี ๒ รางวัลข้อ๖ กองร้อยอาสารักษาดินแดนอำเภอมีจำนวนรางวัล ๖ รางวัล ดังนี้(๑)รางวัลที่ ๑ มี ๑ รางวัล(๒)รางวัลที่ ๒ มี ๕ รางวัลข้อ๗ กองร้อยบังคับการและบริการมีจำนวนรางวัล ๓ รางวัล ดังนี้(๑)รางวัลที่ ๑ มี ๑ รางวัล(๒)รางวัลที่ ๒ มี ๒ รางวัลข้อ๘ กองร้อยอาสารักษาดินแดนที่ได้รับรางวัลตามข้อ ๕ ข้อ ๖ และข้อ ๗ จะได้โล่ ๑ อันและเงินจำนวนหนึ่งตามที่หัวหน้าฝ่ายอำนวยการกองบัญชาการกองอาสารักษาดินแดนประกาศข้อ๙ให้กองบังคับการกองอาสารักษาดินแดนจังหวัด แต่งตั้งคณะกรรมการขึ้นคณะหนึ่งพิจารณาคัดเลือกกองร้อยอาสารักษาดินแดนจังหวัดกองร้อยอาสารักษาดินแดนอำเภอ และกองร้อยบังคับการและบริการที่มีผลงานได้มาตรฐานและที่มีผลงานดีเด่นกองร้อยอาสารักษาดินแดนจังหวัดกองร้อยอาสารักษาดินแดนอำเภอ และกองร้อยบังคับการและบริการ ที่มีผลงานผ่านเกณฑ์ที่กองบัญชาการกองอาสารักษาดินแดนกำหนดให้กองบังคับการกองอาสารักษาดินแดนจังหวัดประกาศเป็นกองร้อยอาสารักษาดินแดนที่ได้มาตรฐานในปีที่มีการพิจารณาผลงานแล้วรายงานให้กองบัญชาการกองอาสารักษาดินแดนทราบ ภายในวันที่ ๓๐ กันยายนของทุกปีกองร้อยอาสารักษาดินแดนจังหวัดกองร้อยอาสารักษาดินแดนอำเภอ และกองร้อยบังคับการและบริการที่ได้รับการประกาศเป็นกองร้อยอาสารักษาดินแดนที่ได้มาตรฐานและมีผลงานดีเด่นกว่ากองร้อยอาสารักษาดินแดนอื่น ๆในประเภทเดียวกันให้กองบังคับการกองอาสารักษาดินแดนจังหวัดเสนอรายชื่อพร้อมผลงานของกองร้อยอาสารักษาดินแดนแต่ละประเภทๆ ละ ๑ กองร้อย ตามแบบรายงานท้ายระเบียบนี้ไปยังกองบัญชาการกองอาสารักษาดินแดนภายในวันที่ ๓๐ ตุลาคมของทุกปี เพื่อคัดเลือกเป็นกองร้อยอาสารักษาดินแดนดีเด่นในปีที่มีการพิจารณาผลงาน ทั้งนี้กองบังคับการกองอาสารักษาดินแดนจังหวัดทุกจังหวัดจะต้องเสนอรายชื่อพร้อมผลงานของกองร้อยอาสารักษาดินแดน อย่างน้อย ๑ประเภทหากไม่สามารถเสนอรายชื่อและผลงานดังกล่าวได้ให้ชี้แจงเหตุผลความจำเป็นและแผนงานในการเสนอรายชื่อและผลงานของกองร้อยอาสารักษาดินแดนในปีถัดไปข้อ๑๐ ให้มีคณะกรรมการคณะหนึ่ง ประกอบด้วย(๑) หัวหน้าฝ่ายอำนวยการ เป็นประธาน(๒) รองหัวหน้าฝ่ายอำนวยการ เป็นรองประธาน(๓) ผู้ช่วยหัวหน้าฝ่ายอำนวยการ เป็นกรรมการ(๔) หัวหน้าสำนักงานฝ่ายอำนวยการทหาร เป็นกรรมการ(๕) หัวหน้ากองยุทธการ เป็นกรรมการ(๖) หัวหน้ากองข่าว เป็นกรรมการ(๗) หัวหน้ากองส่งกำลังบำรุง เป็นกรรมการ(๘) หัวหน้ากองปฏิบัติการพิเศษ เป็นกรรมการ(๙) หัวหน้ากองสนับสนุน เป็นกรรมการ(๑๐) หัวหน้ากองกำลังพล เป็นกรรมการและเลขานุการ(๑๑) รองหัวหน้ากองกำลังพล เป็นกรรมการและผู้ช่วยเลขานุการให้คณะกรรมการมีหน้าที่พิจารณาผลงานของกองร้อยอาสารักษาดินแดนในการพิจารณาผลงานคณะกรรมการอาจแต่งตั้งคณะอนุกรรมการเพื่อตรวจสอบผลงานของกองร้อยอาสารักษาดินแดนที่กองบังคับการกองอาสารักษาดินแดนจังหวัดเสนอมาและตรวจสอบผลงานของกองร้อยอาสารักษาดินแดนในพื้นที่ตามความจำเป็นเพื่อนำข้อมูลมาประกอบการพิจารณา แล้วนำรายชื่อกองร้อยอาสารักษาดินแดนที่พิจารณาว่าสมควรได้รับรางวัลเสนอผู้บัญชาการกองอาสารักษาดินแดนเพื่อประกาศต่อไปข้อ ๑๑ให้พิจารณาผลงานของกองร้อยอาสารักษาดินแดน ในหัวข้อต่อไปนี้(๑) การปฏิบัติหน้าที่ตามภารกิจต่าง ๆก.บรรเทาภัยที่เกิดจากธรรมชาติและการกระทำของข้าศึกทำหน้าที่ตำรวจรักษาความสงบในท้องที่ร่วมกับพนักงานฝ่ายปกครองหรือตำรวจรักษาสถานที่สำคัญและการคมนาคม ป้องกันจารกรรม สดับตรับฟัง และรายงานข่าวทำการช่วยให้ความสะดวกแก่ฝ่ายทหารตามที่ทหารต้องการ และตัดทอนกำลังข้าศึกเป็นกำลังสำรองส่วนหนึ่งที่พร้อมจะเพิ่มเติมและสนับสนุนกำลังทหาร ได้เมื่อจำเป็นข. การป้องกันและปราบปรามพิจารณาจากการจัดทำแผนยุทธการของหน่วย ผลการปฏิบัติตามแผนยุทธการการปฏิบัติงานด้านการข่าว การรักษาความสงบเรียบร้อยในพื้นที่ที่รับผิดชอบ เช่นการป้องกันและปราบปรามอาชญากรรม การป้องกันและปราบปรามการลักลอบตัดไม้ทำลายป่าการป้องกันและปราบปรามการค้ายาเสพติด ฯลฯค. การปฏิบัติการด้านการเมืองและจิตวิทยาพิจารณาจากการจัดทำแผนปฏิบัติงานและผลงานเกี่ยวกับการป้องกันและบรรเทาภัยธรรมชาติการอนุรักษ์ทรัพยากรธรรมชาติ การสงเคราะห์ช่วยเหลือผู้ประสพภัยธรรมชาติ การพัฒนาพื้นที่ในเขตตำบลหมู่บ้านการปฏิบัติงานร่วมกับส่วนราชการในการบริการประชาชนตามโครงการต่าง ๆ ฯลฯง. การปฏิบัติภารกิจอื่นตามที่ผู้บังคับบัญชามอบหมาย(๒)การพัฒนาหน่วยและการปฏิบัติตามระเบียบปฏิบัติประจำก. พิจารณาจากการจัดทำรายงานตามระเบียบปฏิบัติประจำความรวดเร็วและมีประสิทธิภาพในการปฏิบัติงานตามหนังสือสั่งการของหน่วยเหนือการเก็บรักษาและการซ่อมบำรุงอาวุธยุทโธปกรณ์การปฏิบัติเกี่ยวกับสิ่งอุปกรณ์ประจำหน่วย เครื่องแบบ เครื่องนอน และเครื่องสนามการปฏิบัติเกี่ยวกับการใช้ยานพาหนะและเครื่องมือสื่อสารของหน่วยข. การจัดสวัสดิการในหน่วยพิจารณาจากการจัดตั้งและการบริหารงานร้านสวัสดิการกองอาสารักษาดินแดนการรักษาประโยชน์ของสมาชิกกองอาสารักษาดินแดน ในด้านสิทธิกำลังพลการช่วยเหลือสมาชิกกองอาสารักษาดินแดน ให้ได้รับการสงเคราะห์จากสมาคมมูลนิธิหรือองค์การต่าง ๆ การฝึกอาชีพสมาชิกกองอาสารักษาดินแดนการจัดสิ่งอำนวยความสะดวกให้แก่สมาชิกของกองอาสารักษาดินแดนค. การพัฒนาหน่วยพิจารณาจากการจัดระเบียบและความสะอาดในอาคารกองร้อยการปรับปรุงอาคารกองร้อยและสภาพแวดล้อมภายในบริเวณกองร้อยง. การพัฒนากำลังพลของหน่วย พิจารณาจากการแต่งกายของสมาชิกกองอาสารักษาดินแดนความพร้อมเพียงเข้มแข็งในการจัดระเบียบแถวการแสดงท่าบุคคลมือเปล่าและการแสดงท่าอาวุธจ. ผลการปฏิบัติหน้าที่อื่น ๆที่ส่งเสริมการพัฒนาหน่วยและการปฏิบัติตามระเบียบปฏิบัติประจำข้อ ๑๒ให้กองบัญชาการกองอาสารักษาดินแดน จัดพิธีมอบรางวัลแก่กองร้อยอาสารักษาดินแดนดีเด่นเป็นประจำปีในวันที่ ๑๐ กุมภาพันธ์ ของทุกปีข้อ ๑๓ให้กองบัญชาการกองอาสารักษาดินแดนจัดทำประกาศนียบัตรกองร้อยอาสารักษาดินแดนที่ได้มาตรฐานเพื่อจัดส่งให้กองบังคับการกองอาสารักษาดินแดนจังหวัดจัดพิธีมอบให้แก่กองร้อยอาสารักษาดินแดนที่ได้มาตรฐาน ในวันที่ ๑๐ กุมภาพันธ์ของทุกปีข้อ ๑๔ให้หัวหน้าฝ่ายอำนวยการกองบัญชาการกองอาสารักษาดินแดนรักษาการตามระเบียบนี้และให้มีอำนาจตีความและวินิจฉัยปัญหาเกี่ยวกับการปฏิบัติตามระเบียบนี้ทั้งนี้ ตั้งแต่บัดนี้เป็นต้นไปประกาศณ วันที่ ๓๑ สิงหาคม พ.ศ. ๒๕๔๗นายกองใหญ่โภคิน พลกุลผู้บัญชาการกองอาสารักษาดินแดนพรพิมล/พิมพ์๖พฤษภาคม ๒๕๔๘พุทธพัท/สุนันทา/ตรวจ๓๑พฤษภาคม ๒๕๔๘จุฑามาศ/ปรับปรุง๒๖ สิงหาคม ๒๕๕๘[๑] ราชกิจจานุเบกษาเล่ม ๑๒๑/ตอนพิเศษ ๑๒๗ ง/หน้า ๔๙/๑๐ พฤศจิกายน ๒๕๔๗